CELEX: 62019TN0006
Language: hu
Date: 2019-01-04 00:00:00
Title: T-6/19. sz. ügy: 2019. január 4-én benyújtott kereset – Irish Wind Farmers’ Association és társai kontra Bizottság

2019.3.11.   
            
            
               HU
            
            
               Az Európai Unió Hivatalos Lapja
            
            
               C 93/69
            
         
      2019. január 4-én benyújtott kereset – Irish Wind Farmers’ Association és társai kontra Bizottság
      (T-6/19. sz. ügy)
      (2019/C 93/89)
      Az eljárás nyelve: angol
      
         Felek
      
      
         Felperesek: Irish Wind Farmers’ Association Clg (Kilkenny, Írország), Carrons Windfarm Ltd (Shanagolden, Írország), Foyle Windfarm Ltd (Dublin, Írország) és Greenoge Windfarm Ltd (Bunclody, Írország) (képviselők: M. Segura Catalán és M. Clayton ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az SA.44671 Írország – A csökkentett mértékű ingatlanadó formájában a fosszilis energia ágazatának nyújtott, állítólag jogellenes állami támogatás ügyet illetően 2018. október 25-én kelt bizottsági levelet;
               
            
                  —
               
               
                  a Bizottságot kötelezze a költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek egyetlen jogalapra, vagyis arra hivatkoznak, hogy a Bizottság az állami támogatás fennállásával kapcsolatos kétségek ellenére elmulasztotta megindítani az EUMSZ 108. cikk (2) bekezdése és a 2015/1589 rendelet (1) 4. cikkének (4) bekezdése alapján a hivatalos vizsgálati eljárást, ezáltal megfosztva a felpereseket az eljárási jogaiktól. E jogalap két részből áll:
      
                  1.
               
               
                  Első rész: a Bizottságnak hivatalos határozatot kellett volna elfogadnia. A Bizottság nem folytatta le a panasz megfelelő vizsgálatát, ahogy azt a saját szabályai megkövetelik, a vitatott jogi aktust pedig a 2015/1589 rendeletben foglalt rendelkezések megsértésével fogadta el.
               
            
                  2.
               
               
                  Második jogalap: a Bizottság részéről komoly kétségeknek kellett volna felmerülniük az intézkedés támogatásként történő besorolását illetően, ennek megfelelően pedig meg kellett volna indítania a 2015/1589 rendelet 4. cikkének (4) bekezdése szerinti hivatalos vizsgálati eljárást; különösen és többek között, a Bizottság félreértette a panasz érvényesülési körét, továbbá elmulasztotta megfelelően megvizsgálni a panaszos által a panasszal összefüggésben szolgáltatott összes információt, nem vizsgálta meg megfelelően az intézkedést, valamint téves megközelítést alkalmazott a szelektivitás értékelése tekintetében, és nem vizsgálta meg az EUMSZ 107. cikkben meghatározott egyéb követelményeket.
               
            
         (1)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015. L 248., 9. o.).